Idris Hashim

Idris Hashim (1912–1990) merupakan seorang pelakon di Malaysia. Beliau terkenal sebagai Komeng dalam filem Nasib Do Re Mi arahan P. Ramlee.

Kehidupan awal
Idris bin Hashim dilahirkan di Pulau Pinang pada tahun 1912.

 Kerjaya 
Sewaktu zaman persekolahannya di Sekolah Sungai Gelugor, Pulau Pinang, beliau merupakan seorang pelajar yang pintar hinggakan beliau dan 5 orang lagi rakannya. telah terpilih untuk melanjutkan pelajaran di Tanjung Malim untuk mengikuti kursus perguruan. Namun atas desakan hidup beliau tidak dapat menghabiskan persekolahannya.

Semasa berada di Taiping, Perak pada tahun 1930an, beliau seringkali menonton persembahan bangsawan dan telah mencuba-cuba nasib untuk menceburi bidang itu. Disana beliau telah bertemu jodoh dengan seorang pelakon bangsawan juga yang dikenali sebagai Aminah Sameon.

Setelah pemergian isteri tercinta, anak-anakknya telah dijaga oleh ibu mertuannya dan beliau telah merantau mencari rezeki dengan kumpulan bangsawannya. Dari kumpulan bangsawan, beliau mula memperkembangkan lagi bakatnya dengan menceburi bidang perfileman. 

Beliau telah mengikat kontrak dengan Studio Merdeka Kuala Lumpur bersama beberapa orang pengarah terkenal seperti P. Ramlee, Omar Rojik, M. Amin, S. Kadarisman dan Hussein Abu Hassan. Mengikut rekod dikatakan bahawa beliau merupakan di antara pelakon yang terbanyak berlakon di bawah arahan P. Ramlee dengan filem pertamanya Sitora Harimau Jadian pada tahun 1964.

Di Studio Merdeka, selain Idris Hashim ada juga beberapa orang pelakon lain dari Utara Semenanjung yang memasuki dunia perfileman tempatan seperti Ahmad Dadida (Pak Jebon), Nor Jin (Mr Hercules), Chik (Mak si Norkiah Hanum), Mahmud Jun (Pak Maon), Yahya Sulong, Sharifah Hanim (Norkiah Hanum) dan beberapa orang pelakon baru bagi menyerikan lagi dunia perfileman tempatan.

Filem terakhir lakonan Idris Hashim ialah Si Jantung Hati (1986) arahan AR Badul yang turut memegang watak sebagai Komeng.

Begitulah juga yang berlaku terhadap anak-anak Idris Hashim. Bakat dan darah seni Idris Hashim telah diwarisi oleh 4 orang anaknya. Antaranya Mohammad Idris dan Anuar Idris adalah pemuzik dengan RTM. Manakala Tamam Idris dan Kamal Idris pula menjadi pelakon dengan Studio Merdeka. 

Apa yang menariknya, anak-anak Idris tidak pernah bersandarkan populariti ayah mereka untuk mencipta nama sebagai seorang penggiat seni.

 Kehidupan peribadi 
Hasil perkahwinannya itu telah dikurniakan dengan 6 orang anak diantaranya, Tamam Idris turut bergiat aktif dalam bidang lakonan.

Namun, ajal dan maut telah ditetapkan yang Maha Esa, isterinya Aminah Sameon telah meninggal dunia di saat perkahwinannya berusia 14 tahun.

 Kematian 
Idris Hashim meninggal pada tahun 1990 di rumah anaknya Anuar Idris di Sentul, Kuala Lumpur dan dikebumikan di Tanah Perkuburan Puah Sentul Gombak.

Filemografi

Filem
 Tahun Tajuk Watak Catatan1964 Sitora Harimau Jadian Pendekar Amin Filem lakonan pertama Idris arahan P. Ramlee Ragam P. Ramlee Bujang Bahagian dalam segmen Damaq1965 Dajal Suchi Alang Bumiputra Penghulu  Masam-Masam Manis Guru Besar / Mohd. Basar bin Muhammad1966 Sabarudin Tukang Kasut Putar Alam Shah Do Re Mi Majikan Kaya Nasib Do Re Mi Komeng 1967 Keluarga 69 Abu Samah1968 Ahmad Albab Tok Kadi Anak Bapak Mr. Secretary Amok Tok Nading Datuk  Gerimis Jalil Miang-Miang Keladi Tok Dukun 1969 Tunggal Panglima Hitam  6 Jahanam Mahaguru Sanggabuana Kanchan Tirana Tok Penghulu Darmaji 1970 Dr. Rushdi Senator Alauddin Gelora Ayah Tiri Rizman  Pancha Indera Harimau Berantai Kiyai Wijaya 1971 Pedang Sakti Guntor Jangan Tinggal Daku Encik Jamal Putus Sudah Kaseh Sayang Bapa Misnah1972 Pendekar Sakti Datuk Bendahara  Laksamana Do Re Mi Penasihat Diraja Negara Pasir Dua Butir   1973 Satria Pak Guru 1974 Anak Setan Budiman1975 Si Buta Datuk Temenggong Bunga Padi Berdaun Lalang Tok Penghulu  1978 Gila-Gila Tok Kadi1981 Si Luncai Pak Endut  Da Di Du Penduduk Hutan Sumpah Semerah Padi Penghulu Alang Daik 1983 Bertunang Datuk  1984 Di Ambang Kasih Ayah Mertua Dato' Rosdi, Haryati & Hidayu 1986 Si Jantung Hati Komeng Filem lakonan terakhir 

Drama
 Tahun Tajuk Watak Saluran TV Catatan  1972 Rantau SelamatTV1 Drama lakonan pertama  1973 Demang Lebar Daun 1985 Tragedi Sri Mersing  Drama lakonan terakhir, sebagai pengarah 

Rujukan

Pautan luar


Kategori:Kelahiran 1912
Kategori:Kematian 1990
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon televisyen Malaysia
Kategori:Pelakon filem Malaysia
Kategori:Pengarah televisyen Malaysia
Kategori:Orang dari Pulau Pinang